{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":20,"n_cols":6,"rows_kept":20,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o prijedlogu Pravilnika o izmjenama i dopunama Pravilnika o evidenciji uporabe poljoprivrednog zemljišta"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"BELJE PLUS DRUŠTVO S OGRANIČENOM ODGOVORNOŠĆU ZA PRIVREĐIVANJE U POLJODJELSTVU, PRERAĐIVAČKOJ INDUSTRIJI I PROMETU ROBA","Pravilnik o izmjenama i dopunama Pravilnika o evidenciji uporabe poljoprivrednog zemljišta","Prijedlog teksta prvog odlomka Priloga 3 'Izjava o posjedovanju privatnog poljoprivrednog zemljišta':\nJa ________________________ MIBPG: __________________  pod materijalnom i kaznenom odgovornošću izjavljujem da sam poduzeo/la korake kako bi s vlasnicima zemljišta koje koristim za poljoprivrednu proizvodnju i koje sam upisao/la u ARKOD došao/la u kontakt i regulirao/la međusobna prava i obveze.","Primljeno na znanje","Tekst Izjave o posjedovanju privatnog poljoprivrednog zemljišta biti će dorađen."]
[2,"SILVANO GLIGORA","Pravilnik o izmjenama i dopunama Pravilnika o evidenciji uporabe poljoprivrednog zemljišta","Prijedlog za brisanje odredbe o obvezi stavljanja zabilježbe u zemljišne knjige\n\nPoštovani,\n\nvezano uz važeći Pravilnik o evidenciji uporabe poljoprivrednog zemljišta, ovim putem upućujem komentar i prijedlog za izmjenu koji se odnosi na odredbu o obveznom upisu zabilježbe prava korištenja zemljišta u zemljišnim knjigama.\n\nSmatram da bi navedenu odredbu trebalo ukloniti iz budućih verzija pravilnika iz sljedećih razloga:\n\n    Administrativno i financijsko opterećenje\n    Postupak upisa zabilježbe u zemljišnim knjigama uključuje troškove ovjere ugovora kod javnog bilježnika, pristojbe zemljišnoknjižnom sudu, kao i troškove izrade prijedloga za upis. Time se nepotrebno opterećuju poljoprivrednici, osobito mali OPG-ovi i korisnici koji zemljište koriste temeljem jednostavnih ugovornih odnosa.\n\n    Povećanje složenosti i trajanja postupka\n    Zbog velikog opterećenja zemljišnoknjižnih sudova, sam postupak zabilježbe može trajati znatno duže, što korisnicima otežava pravovremeno evidentiranje površina za potrebe ARKOD sustava, upisa u registre, prijavu za poticaje i druge važne rokove.\n\n    Dostupnost drugih oblika evidencije\n    Korištenje zemljišta već je moguće dokazati putem valjanog ugovora (zakup, koncesija i sl.) i evidencijom u sustavu ARKOD/LPIS. Time je svrha evidencije već postignuta, bez potrebe za dodatnim upisom u zemljišne knjige, koji ne donosi dodatnu pravnu sigurnost u odnosu na druge dostupne podatke.\n\n    Nepotrebno ograničavanje fleksibilnosti među privatnim osobama\n    U ruralnim sredinama često je ustupanja zemljišta na korištenje između članova obitelji ili susjeda . U takvim slučajevima formalni zahtjev za zabilježbu predstavlja prepreku i može obeshrabriti zakonito prijavljivanje korištenja zemljišta.","Primljeno na znanje","Tekst Izjave o posjedovanju privatnog poljoprivrednog zemljišta biti će dorađen."]
[3,"MARIJANA JURIŠIĆ","Pravilnik o izmjenama i dopunama Pravilnika o evidenciji uporabe poljoprivrednog zemljišta","dopuštanjem daljnjeg korištenja poljoprivrednog zemljišta osobama koje nisu vlasnici niti od vlasnika i suvlasnika imaju ikakvu pravnu osnovu za isto Ministarstvo poljoprivrede podržava nered u zemljišnim knjigama i uzurpaciju privatnog vlasništva. umjesto da se poljoprivrednike potakne da urede zemljišne knjige dopušta im se da uzurpiraju tuđe vlasništvo i još k tome iz džepova svih građana za to budu nagrađeni. takvo zemljište se uglavnom koristi kao pašnjaci, uglavnom zaraslo u drveće i druge drvenaste strukture. dodjeljuje se koeficijent, a njima je svaki koeficijent prihvatljiv, jer ne rade ništa, koriste tuđe i još za to budu bogato nagrađeni. jasno je da u RH postoji cijeli loby koji želi zadržati ovajvu praksu, ali je u najmanju ruku čudno da Ministarstvo to podržava. svatko je u RH kroz ispravljanje zemljišnih knjiga mogao riješiti suvlasničke odnose, ali zašto bi kad ih Ministarstvo potiče da to ne čine.\nLani sam kupila ćesticu veličine 1300m2. suvlasnik ima 200. na čestici je netko neovlašteno u ARKOD bio upisan kad sam ja htjela upisati kupljenih 1300m2, koje sam kupila i jedini sam vlasnik, nisam to mogla učiniti. na kraju sam mogla samo blokirat uzurpatora da više ne prima poticaj, ali ja nisam mogla upiati niti dobiti poticaj za vlastito. PRESTANITE PODRŽAVATI UZURPACIJU, NAKON != GODINA VRIJEME JE!!!","Primljeno na znanje","Odredbama članka 10 ovoga Pravilnika navedeno je ako poljoprivrednik izjavi da koristi ARKOD parcelu koja je u ARKOD-u već upisana kod drugog poljoprivrednika i o tome dostavi dokaz iz članka 8. stavka 2. Pravilnika, ista se u ARKOD-u i u zapisniku evidentira kao ARKOD parcela »u preklapanju«. Također navedeno je kako Agencija za plaćanja poziva poljoprivrednike kojima je evidentirano preklapanje ARKOD parcela na sastanak za rješavanje preklapanja, odnosno usklađivanje ARKOD podataka. Ako se poljoprivrednici ne mogu dogovoriti oko korištenja ARKOD parcele, Agencija za plaćanja će nakon provedene administrativne kontrole pridružiti ARKOD parcele u preklopu onom poljoprivredniku koji svoje pravo vlasništva ili posjeda može potkrijepiti dokumentacijom iz članka 8. stavka 2. Pravilnika. Ako stranke u preklapanju ne riješe preklapanje dogovorno, a pravo korištenja nije moguće utvrditi iz priložene dokumentacije o vlasništvu ili posjedu, Agencija za plaćanja preklapanje rješava prema rješenju nadležnog suda.\nTakođer, u skladu s odredbama pravilnika kojim se dodjeljuje potpora u poljoprivredi za poljoprivredno zemljište na kojem se obavlja poljoprivredna aktivnost postavljeni su uvjeti prihvatljivosti koji se moraju ispuniti da bi se potpora mogla dodijeliti. Stoga zaraslo poljoprivredno zemljište na kojem se ne provode minimalne poljoprivredne aktivnosti nije prihvatljivo za ostvarivanje potpore."]
[4,"EVA ĐURIĆ","Pravilnik o izmjenama i dopunama Pravilnika o evidenciji uporabe poljoprivrednog zemljišta","Pravilnik o evidenciji uporabe poljoprivrednog zemljišta ne poznaje Vrstu uporabe zemljišta „Zajednički pašnjak“ koji se daje u svrhu zajedničke ispaše i u kojem se svakom korisniku dodjeljuje fizički neodređeni dio Zajedničkog pašnjaka, te radi učinkovite provedbe i raspolaganja Zajedničkim pašnjacima, u ovim Izmjenama i dopunama, predlaže se odredbe Pravilnika o evidenciji uporabe poljoprivrednog zemljišta uskladiti sa Zakonom o poljoprivrednom zemljištu (NN 20/18, 115/18, 98/19, 57/22), kao i Pravilnikom o registraciji i odobravanju subjekata i objekata za držane kopnene životinje (NN 102/2025).\n\nStoga se prvenstveno predlaže :\n\n1.   dopuniti Prilog 1. ovog Pravilnika i odrediti šifru za vrstu uporabe zemljišta  „Zajednički pašnjak“, sa opisom i karakteristikama kako je to definirano u članku 55. stavak 1. Zakona o poljoprivrednom zemljištu (NN 20/18, 115/18, 98/19, 57/22) koji glasi:\n „Zajednički pašnjak je proizvodno-tehnološka cjelina poljoprivrednog zemljišta u vlasništvu države koje je u naravi pašnjak, livada, sjenokoša i neplodno zemljište namijenjeno zajedničkoj ispaši stoke i peradi.“\nČlanak 56. u dijelu stavka 3. definira da „Svaki odabrani ponuditelj dobiva u zakup fizički neodređeni dio zajedničkog pašnjaka u površini proporcionalnoj broju uvjetnih grla stoke kojih je vlasnik.“\n\nTakođer je Pravilnikom o registraciji i odobravanju subjekata i objekata za držane kopnene životinje (NN 102/2025) u članku 3. stavak 2. točka j) određeno kako slijedi:\n„Zajednički pašnjak – objekt koji podrazumijeva lokaciju poljoprivrednog i/ili šumskog zemljišta koje je u naravi pašnjak, krški pašnjak, livada, strnište, sjenokoša i/ili neplodno zemljište namijenjeno zajedničkoj ispaši kopnenih životinja, a koji koriste dva ili više subjekata.“\n\nKako su gore navedene definicije u suprotnosti s člankom 2. stavak 7. ovog Pravilnika, predlaže se Pravilnikom definirati ARKOD parcelu Zajedničkog pašnjaka sa suvlasničkim udjelima korištenja ukoliko to nije izričito u suprotnosti s pravnim podlogama za donošenje ovog Pravilnika, odnosno, mogućnosti prilagodbe ARKOD sustava primjeni takve definicije.\nU slučaju da prethodno navedeno nije moguće, za evidentiranje ARKOD parcela u Zajedničkom pašnjaku predlaže se primjena članka 4., stavka 7. ovih Izmjena kojim je definirano određivanje granica ARKOD parcela u suvlasničkim udjelima.\nNapominje se da korištenje Zajedničkog pašnjaka unutar određenih granica ARKOD parcela nije izvedivo s obzirom su Zajednički pašnjaci većinom određeni u  područjima retencija i pregrađivanje je strogo zabranjeno, te se stoka slobodno kreće na cijelom području Zajedničkog pašnjaka .\n\n2. Kako je prethodno navedeno da se Zajednički pašnjaci nalaze u retencijskim područjima te je korištenje istih sezonski određeno, kako bi se cjelokupna površina Zajedničkih pašnjaka privela namjeni, predlaže se da se u članku 7. iza stavka 4. doda stavak 5. kojim će se definirati neprihvatljivi elementi u Zajedničkim pašnjacima s obzirom da su uvjeti korištenja bitno drugačiji od pašnjaka i krških pašnjaka i ujedno podliježu uvjetima zaštite prirode kojima je ograničeno krčenje.\n\nU skladu s gore navedenim, predlaže se dopuniti Prilog IV. ovog Pravilnika i odrediti koeficijente prihvatljivosti Zajedničkog pašnjaka kako slijedi:\nr.b. Razredi prihvatljivosti Zajedničkih pašnjaka s obzirom na zastupljenost neprihvatljivih površina Koeficijent prihvatljivosti\n1 0 – 10%  1\n2 >10 – 30% 0,8\n3 > 30 – 50% 0,6\n4 >50 – 75% 0,4\n5 >75 – 100% 0,2\n\nEvidentiranjem površina Zajedničkog pašnjaka na predloženi način 100% površine Zajedničkih pašnjaka bilo bi upisano u ARKOD, te Zakupnici solidarno odgovorni za prihvatljivost površina na cjelokupnoj površini ZP  sukladno Sporazumu koji potpisuju uz Ugovor o zakupu.\nStimulacija u obliku povećanja koeficijenta prihvatljivosti, pridonijela bi da cjelokupna površina Zajedničkog pašnjaka u roku pet(5) godina bude privedena kulturi i u skladu s Uvjetima Zaštite prirode.","Nije prihvaćen","Pravna osnova za donošenje Pravilnika o evidenciji uporabe poljoprivrednog zemljište je Zakon o poljoprivredi („Narodne novine“, br. 118/18., 42/20., 127/20. – Odluka Ustavnog suda Republike Hrvatske, 52/21., 152/22. i 152/24.). \nPravilnikom o evidenciji uporabe poljoprivrednog zemljišta uređuje se način vođenja evidencije vrste uporabe poljoprivrednog zemljišta poljoprivrednika kako je navedeno u Prilogu I. Pravilnika.\nU ARKOD se upisuje ARKOD parcela koja je po definiciji neprekinuta površina poljoprivrednog zemljišta koju obrađuje jedan poljoprivrednik upisan u Upisnik poljoprivrednika ili Upisnik obiteljskih poljoprivrednih gospodarstava.\nPovršine zajedničkih pašnjaka koje se dodjeljuju na korištenje pojedinim poljoprivrednicima u skladu sa Zakonom o poljoprivrednom zemljištu upisuju se u ARKOD na temelju površina koje su navedene u ugovoru o zakupu."]
[5,"POLJOPRIVREDNO PREHRAMBENI KONCERN VALPOVO DRUŠTVO S OGRANIČENOM ODGOVORNOŠĆU","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 1.","Predložena definicija jarka odskače od definicije propisane Strateškim planom. \nOdvodni jarci služe za otjecanje vode koja se zadržava na površini tla slabe prirodne dreniranosti. Svaki jarak je specifičan, i nije ih preporučljivo definirati. Dapače, zahtjeve u pogledu širine i dubine nije moguće definirati zbog specifičnih potreba za odvodnjom suvišne vode. Na izvedbu odvodnih jaraka utječe i mikroreljef parcele i izvedba kanalokopača.\nPredlažemo da se definicija iz važećeg Pravilnika o evidenciji uporabe poljoprivrednog zemljišta ne mijenja: ''26) jarak je potok ili kanal za navodnjavanje ili odvodnju, maksimalne širine 2 metra unutar parcele i 4 metara na granici parcele. Grafički je prikazan u ARKOD-u kao linija.''","Nije prihvaćen","Strateškim planom je za GAEC 8 objašnjeno obilježje krajobraza „kanal“ na sljedeći način: Jarak-potok ili kanal za navodnjavanje ili odvodnju, koji ima i funkciju zaštite bioraznolikosti maksimalne širine 2 metra. Grafički je prikazan u ARKOD-u kao linija.\nZa izračun površine 1 m jarka koristi se faktor prenamjene 5 i faktor ponderiranja 2. (1m jarka = 10 m2 površine)\nU skladu s navedenim definicija jarka u prijedlogu Pravilnika nije u suprotnosti sa odredbama Strateškog plana, već detaljnije pojašnjava njegove tehničke karakteristike s obzirom da se radi o stabilnim elementima krajobraza kako je propisano člankom 5. stavkom 1. Pravilnika."]
[6,"POLJOPRIVREDNO PODUZEĆE ORAHOVICA DRUŠTVO S OGRANIČENOM ODGOVORNOŠĆU","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 1.","Nova definicija jarka nije u skladu sa pravilima struke niti sa definicijom iz Strateškog plana.\n\nUspostavljeni jarci omogućavaju otjecanje suvišne vode koja se zadržava na površini tala težeg mehaničkog sastava i slabije prirodne dreniranosti, te ih iz tog razloga nije preporučljivo definirati. \nSvaki jarak je specifičan, a minimalne zahtjeve u pogledu širine i dubine nije moguće definirati zbog specifičnih potreba za odvodnjom suvišne vode, mikroreljefom parcele, ali i zbog izvedbe samih kanalokopača.\n\nPredlažemo zadržavanje definicije iz važećeg Pravilnika o evidenciji uporabe poljoprivrednog zemljišta:\n26) jarak je potok ili kanal za navodnjavanje ili odvodnju, maksimalne širine 2 metra unutar parcele i 4 metara na granici parcele. Grafički je prikazan u ARKOD-u kao linija","Nije prihvaćen","Strateškim planom je za GAEC 8 objašnjeno obilježje krajobraza „kanal“ na sljedeći način: Jarak-potok ili kanal za navodnjavanje ili odvodnju, koji ima i funkciju zaštite bioraznolikosti maksimalne širine 2 metra. Grafički je prikazan u ARKOD-u kao linija.\nZa izračun površine 1 m jarka koristi se faktor prenamjene 5 i faktor ponderiranja 2. (1m jarka = 10 m2 površine)\nU skladu s navedenim definicija jarka u prijedlogu Pravilnika nije u suprotnosti sa odredbama Strateškog plana, već detaljnije pojašnjava njegove tehničke karakteristike s obzirom da se radi o stabilnim elementima krajobraza kako je propisano člankom 5. stavkom 1. Pravilnika."]
[7,"OPG JAKŠA NAJEV, JAKŠA NAJEV, PUT GOMILICE 10, MARINA","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 1.","Dosadašnji članak 27) definira dimenzije suhozida: najmanje 0,50 m širine, najviše 2 metra širine unutar parcele i 4 metara na granici parcele, te najmanje 0,2 metra visine i najviše 3 metra visine.  To znači da suhozid širine 0,2 metra, visine 1,5 ili 2 metra nije suhozid? Osim toga, kada se radi suhozid nitko ne uzima u ruke metar i stavlja kamen unificiranih dimenzija te unutar jednog suhozida može biti kamen različitih dimenzija. Da li to znači da ako je dio zida rađen od kamena 0,30 ili 0,4 metara onda taj dio treba izbaciti iz potpore? Pokušavam prikazati nelogičnost postojećih parametara koje treba izmijeniti na način da minimalna širina suhozida bude 0,20 metara, a najmanja visina da bude 1 m od razne tla.","Primljeno na znanje","S obzirom da točka 27. članka 2. definira suhozid kao građevina od kamena, podignutu rukom, bez dodatnog vezivnog materijala, najmanje 0,5 metara širine, najviše 2 metra širine unutar parcele i 4 metara na granici parcele, te najmanje 0,2 metra visine i najviše 3 metra visine, kameni zidići širine 0,20 cm ne mogu se definirati kao suhozid jer su nestabilni u svom podnožju."]
[8,"BELJE PLUS DRUŠTVO S OGRANIČENOM ODGOVORNOŠĆU ZA PRIVREĐIVANJE U POLJODJELSTVU, PRERAĐIVAČKOJ INDUSTRIJI I PROMETU ROBA","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 4.","Nastavak na tekst stavka 3: ..., za što poljoprivredniku potvrdu izdaje jedinica lokalne samouprave (u daljnjem tekstu: JLS ) u razumnom roku, a ukoliko JLS ne izda poljoprivredniku Potvrdu, poljoprivrednik može zatražiti potvrdu od Ministarstva poljoprivrede.\nObrazloženje: u praksi se događa da JLS nisu voljne izdavati Potvrde,a poljoprivredniku se treba omogućiti, u slučaju da JLS uskrati izdavanje Potvrde, mogućnost traženja sa druge adrese.  dopune stavka 3: Ministarstvo može izdati posebnu Potvrdu o mirnom posjedu za zemljište u vlasništvu RH temeljem zahtjeva poljoprivrednika ukoliko ga smatra osnovanim, a odnosi se na zemljište za koje poljoprivrednik nema dokaze iz ovoga stavka, a može dokazati da koristi zemljište najmanje 5 godina i sastavni je dio Proizvodno tehnološke cjeline. Ovakva potvrda služi isključivo za upis poljoprivrednog zemljišta u ARKOD.\n\nPoseban stavak iza stavka 3: Ministarstvo može poljoprivredniku izdati posebnu Potvrdu o mirnom posjedu za zemljište u vlasništvu RH temeljem zahtjeva poljoprivrednika ukoliko ga smatra osnovanim, a odnosi se na zemljište za koje poljoprivrednik nema dokaze iz ovoga stavka, a može dokazati da koristi zemljište najmanje 5 godina i sastavni je dio Proizvodno tehnološke cjeline. Ovakva potvrda služi isključivo za upis poljoprivrednog zemljišta u ARKOD. \n\nU stavku 4. prijedlog brisati sjedište kao uvjet, jer je isti neprimjenjiv kod srednjih i velikih poljoprivrednika s razgranatom proizvodnjom. \n\nIza stavka 5 dodati u nastavku: ... u razumnom roku, ukoliko JLS ne izda poljoprivredniku Potvrdu, poljoprivrednik može tražiti potvrdu od Ministarstva poljoprivrede.\nObrazloženje: u praksi se događa da JLS nisu voljne izdavati Potvrde,a poljoprivredniku se treba omogućiti, u slučaju da JLS uskrati izdavanje Potvrde, mogućnost traženja od resornog Ministarstva.\n\nU stavku 5 obrisati: ''i da su ostali suvlasnici koji su upisani u zemljišnim knjigama i/ili katastru nepoznati, nepoznatog prebivališta i/ili boravišta\nObrazloženje: teško dokazivo osobito ako u javnim knjigama nema dovoljno identifikacijskih podataka za suvlasnike (npr. OIB) \n\nIza stavka 8 dodati: ... ili izuzetak,ukoliko se može dokazati da poljoprivredno zemljište čini sastavni dio proizvodne cjeline isto ne mora biti vlasništvo ili posjed u većinskom djelu upisane površine ARKOD parcele. Ovaj stavak se primjenjuje na svo poljoprivredno zemljište neovisno o vlasništvu ili suvlasništvu.\n\nObrazloženje: životno se može dogoditi da je samostalna ARKOD parcela  sastavni dio proizvodne cjeline te je okružena s ARKOD parcelama poljoprivrednika \n\nU stavku 12 promijeniti kraj rečenice, iza zareza, na način: ''... u protivnom će ta površina zemljišta biti brisana iz ARKOD parcele''\nte dodati: Poljoprivrednik mora dokazati da je uputio odgovarajući dopis na adresu vlasnika iz zk uloška, a ako ista nije upisana, odgovarajući dopis prema JLS.\n\nObrazloženje: preširoko i nejasno je određeno rješavanje imovinsko pravnih odnosa.","Nije prihvaćen","Način dodjele i raspolaganja poljoprivrednim zemljištem u vlasništvu Republike Hrvatske ne uređuje se Pravilnikom o evidenciji uporabe poljoprivrednog zemljišta. Za potrebe upisa u ARKOD korisnik državnog poljoprivrednog zemljišta mora isto koristiti u skladu s odredbama propisa kojima se uređuje raspolaganje poljoprivrednim, šumskim i zemljištem u statusu javnog vodnog dobra, a za poljoprivredno zemljište za koje su istekli ugovori o zakupu, koncesiji, dugogodišnjem zakupu ili nekom drugom obliku raspolaganja sklopljenim na temelju provedenog javnog natječaja,  u skladu s odredbama svih do sada donesenih zakona o poljoprivrednom zemljištu i mirnog posjeda iz članka 2. točke 31) Pravilnika, za što poljoprivredniku potvrdu izdaje jedinica lokalne samouprave."]
[9,"HRVATSKA KOMORA OVLAŠTENIH INŽENJERA GEODEZIJE.","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 4.","Hrvatska komora ovlaštenih inženjera geodezije (dalje: Komora) želi naglasiti kako je u više navrata pokušala ukazati na probleme koji će proizaći iz donošenja Zakona o izmjenama i dopunama Zakona o poljoprivrednom zemljištu («Narodne novine 57/2022») kojim se onemogućava parcelacija poljoprivrednog zemljišta izvan građevinskog područja na katastarsku česticu površine manje od 1 ha, osim u slučaju izdvajanja poljoprivrednog zemljišta radi izgradnje infrastrukturnih i drugih građevina određenih propisom kojim se uređuje prostorno uređenje i osim u slučaju nasljeđivanja. Naime, Komora je više puta isticala kako smatra da se parcelacijama poljoprivrednog zemljišta ne usitnjava poljoprivredno zemljište, već da se provedbom parcelacijskih elaborata na poljoprivrednom zemljištu geometrijskom diobom rješavaju imovinskopravni odnosi. S time u vidu, prema mišljenju Komore pravo usitnjavanje poljoprivrednog zemljišta nastalo je prije izrade i provedbe parcelacijskih elaborata, dok se upravo parcelacijskim elaboratima omogućava rješavanje imovinskopravnih odnosa, te evidencija stvarnog i pravog stanja u službenim registrima. U vidu izrečenog, Komora smatra kako se izmjenama ovog Pravilnika pokušalo jednim dijelom umanjiti štetne utjecaje već navedenih izmjena Zakona, te omogućiti evidenciju i onog poljoprivrednog zemljišta koje se zbog navedenih ograničenja parcelacije nije moglo evidentirati u službenim registrima, te čije imovinsko-pravne odnose zbog već navedenih spornih odredbi Zakona nije moguće riješiti geometrijskom diobom. Komora posebno ističe kako je ovim Pravilnikom predloženo da su minimalne površine za evidenciju uporabe poljoprivrednog zemljišta bitno manje od 1 hektara, koliko po Zakonu iznosi minimalna površina propisana za formiranje čestica poljoprivrednog zemljišta diobom odnosno parcelacijom. Komora također posebno spornim smatra odredbe ovoga Pravilnika, kojima se suvlasnicima daje za pravo bespravno prisvajanje određenog suvlasničkog dijela nekretnine, što nikako nije u skladu sa zakonskim odredbama Zakona o vlasništvu i drugim stvarnim pravima. Također, odredbama ovoga pravilnika su jedinicama lokalne samouprave dane ovlasti izdavanja potvrda na temelju kojih podnositelji ostvaruju određena prava koja proizlaze iz vlasničkih/suvlasničkih odnosa odnosno prava, a o čemu jedinice lokalne samouprave ne mogu odlučivati. S obzirom na sve rečeno, te predloženim načinom rješavanja problema evidencije poljoprivrednog zemljišta kakav je predložen ovim prijedlogom Pravilnika, Komora se ne može složiti, niti ga može podržati.","Primljeno na znanje","Pravna osnova za donošenje Pravilnika o evidenciji uporabe poljoprivrednog zemljište je Zakon o poljoprivredi („Narodne novine“, br. 118/18., 42/20., 127/20. – Odluka Ustavnog suda Republike Hrvatske, 52/21., 152/22. i 152/24.). Pravilnikom o evidenciji uporabe poljoprivrednog zemljišta uređuje se način vođenja evidencije uporabe poljoprivrednog zemljišta poljoprivrednika koji su upisani u Upisnik poljoprivrednika ili Upisnik obiteljskih poljoprivrednih gospodarstava, što je preduvjet za ostvarivanje potpora po površini koje se financiraju iz europskih poljoprivrednih fondova. Poljoprivrednu površinu koju poljoprivrednik upisuje u ARKOD mora imati na raspolaganju, što dokazuje dokumentacijom za nacionalno pravno utvrđene oblike posjedovanja poljoprivrednog zemljišta. Pri tome naglašavamo da se u ARKOD upisuje ARKOD parcela koja je po definiciji neprekinuta površina poljoprivrednog zemljišta koju obrađuje jedan poljoprivrednik, klasificirana s obzirom na vrstu uporabe poljoprivrednog zemljišta kako je navedeno u Prilogu I. Pravilnika, neovisno o broju i granicama katastarskih čestica koje ta ARKOD parcela pokriva."]
[10,"MARIJANA JURIŠIĆ","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 4.","dopuštanjem daljnjeg korištenja poljoprivrednog zemljišta osobama koje nisu vlasnici niti od vlasnika i suvlasnika imaju ikakvu pravnu osnovu za isto Ministarstvo poljoprivrede podržava nered u zemljišnim knjigama i uzurpaciju privatnog vlasništva. umjesto da se poljoprivrednike potakne da urede zemljišne knjige dopušta im se da uzurpiraju tuđe vlasništvo i još k tome iz džepova svih građana za to budu nagrađeni. takvo zemljište se uglavnom koristi kao pašnjaci, uglavnom zaraslo u drveće i druge drvenaste strukture. dodjeljuje se koeficijent, a njima je svaki koeficijent prihvatljiv, jer ne rade ništa, koriste tuđe i još za to budu bogato nagrađeni. jasno je da u RH postoji cijeli loby koji želi zadržati ovajvu praksu, ali je u najmanju ruku čudno da Ministarstvo to podržava. svatko je u RH kroz ispravljanje zemljišnih knjiga mogao riješiti suvlasničke odnose, ali zašto bi kad ih Ministarstvo potiče da to ne čine.\nLani sam kupila ćesticu veličine 1300m2. suvlasnik ima 200. na čestici je netko neovlašteno u ARKOD bio upisan kad sam ja htjela upisati kupljenih 1300m2, koje sam kupila i jedini sam vlasnik, nisam to mogla učiniti. na kraju sam mogla samo blokirat uzurpatora da više ne prima poticaj, ali ja nisam mogla upiati niti dobiti poticaj za vlastito. PRESTANITE PODRŽAVATI UZURPACIJU, NAKON != GODINA VRIJEME JE!!!","Primljeno na znanje","Odredbama članka 10. ovoga Pravilnika navedeno je ako poljoprivrednik izjavi da koristi ARKOD parcelu koja je u ARKOD-u već upisana kod drugog poljoprivrednika i o tome dostavi dokaz iz članka 8. stavka 2. Pravilnika, ista se u ARKOD-u i u zapisniku evidentira kao ARKOD parcela »u preklapanju«. Također navedeno je kako Agencija za plaćanja poziva poljoprivrednike kojima je evidentirano preklapanje ARKOD parcela na sastanak za rješavanje preklapanja, odnosno usklađivanje ARKOD podataka. Ako se poljoprivrednici ne mogu dogovoriti oko korištenja ARKOD parcele, Agencija za plaćanja će nakon provedene administrativne kontrole pridružiti ARKOD parcele u preklopu onom poljoprivredniku koji svoje pravo vlasništva ili posjeda može potkrijepiti dokumentacijom iz članka 8. stavka 2. Pravilnika. Ako stranke u preklapanju ne riješe preklapanje dogovorno, a pravo korištenja nije moguće utvrditi iz priložene dokumentacije o vlasništvu ili posjedu, Agencija za plaćanja preklapanje rješava prema rješenju nadležnog suda.\nTakođer, u skladu s odredbama pravilnika kojim se dodjeljuje potpora u poljoprivredi za poljoprivredno zemljište na kojem se obavlja poljoprivredna aktivnost postavljeni su uvjeti prihvatljivosti koji se moraju ispuniti da bi se potpora mogla dodijeliti. Stoga zaraslo poljoprivredno zemljište na kojem se ne provode minimalne poljoprivredne aktivnosti nije prihvatljivo za ostvarivanje potpore."]
[11,"UDRUGA PROIZVOĐAČA AGRUMA I POVRĆA NERETVANSKA MLADEŽ","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 4.","'Iznimno za državno poljoprivredno zemljište, za koje nije moguće ishoditi dokumentaciju iz stavka (2), a s ciljem legalnosti proizvodnje, sljedivosti i pravilne upotrebe pesticida, omogućuje se poljoprivrednom proizvođaču upis u ARKOD sustav zemljište površine do 5 hektara, na osnovu izjave korisnika, a sve to do trenutka uvođenja u posjed po provedenom natječaju'.","Nije prihvaćen","Korištenje poljoprivrednog zemljišta u vlasništvu Republike Hrvatske za koje nije moguće ishoditi dokumentaciju iz stavka 2. članka 8. ovoga Pravilnika, ne može se uređivati ovim Pravilnikom već Zakonom o poljoprivrednom zemljištu."]
[12,"UDRUGA PROIZVOĐAČA AGRUMA I POVRĆA NERETVANSKA MLADEŽ","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 4.","Poljoprivredni proizvođači u dolini Neretve se od 2021. godine suočavaju sa problemom upisa parcela državnog poljoprivrednog zemljišta koje obrađuju dugi niz godina, a koje se prethodno bile evidentirane u ARKOD sustav. Naime, te godine, ali i prethodno su izbrisane iz ARKOD sustava sve parcele za koje proizvođači nisu dostavili dokumentaciju iz članka 8. st(2) Pravilnika o evidenciji uporabe poljoprivrednog zemljišta (NN1/2023).\nSlijedom toga, poljoprivredni proizvođači koji imaju proizvodnju na takvim parcelama su ilegalni proizvođači, njihovi proizvodi nemaju sljedivost, a ne mogu ni opravdati korištenje pesticida. U takvim uvjetima im prijeti opasnost od zabrane stavljanje na tržište njihovih poljoprivrednih proizvoda, povlačenje sa tržišta zbog nepostojanja sljedivosti, a primorani su i kršiti Zakon o održivoj upotrebi pesticida. \nS obzirom na sve navedeno, predlažemo Vam da članak 8. Pravilnika o evidenciji uporabe poljoprivrednog zemljišta (NN1/2023), dopunite novim stavkom, koji bi glasio:\n'Iznimno za državno poljoprivredno zemljište, za koje nije moguće ishoditi dokumentaciju iz stavka (2), a s ciljem legalnosti proizvodnje, sljedivosti i pravilne upotrebe pesticida, omogućuje se poljoprivrednom proizvođaču upis u ARKOD sustav zemljište površine do 5 hektara, na osnovu izjave korisnika, a sve to do trenutka uvođenja u posjed po provedenom natječaju'.","Nije prihvaćen","Korištenje poljoprivrednog zemljišta u vlasništvu Republike Hrvatske za koje nije moguće ishoditi dokumentaciju iz stavka 2. članka 8. ovoga Pravilnika, ne može se uređivati ovim Pravilnikom već Zakonom o poljoprivrednom zemljištu."]
[13,"BELJE PLUS DRUŠTVO S OGRANIČENOM ODGOVORNOŠĆU ZA PRIVREĐIVANJE U POLJODJELSTVU, PRERAĐIVAČKOJ INDUSTRIJI I PROMETU ROBA","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 5.","Dodati na kraj st. 14: , o čemu će obavijestiti poljoprivrednika. \nU stavku 16 riječ 'može' zamijeniti s riječju 'mora'.","Prihvaćen","Odredba stavka 14. izmijenit će se na sljedeći način:\n(14) Ako vlasnik, suvlasnik i/ili posjednik poljoprivrednog zemljišta ili ovlašteno tijelo za raspolaganje poljoprivrednim zemljištem i zemljištem u šumsko gospodarskoj osnovi koje je u vlasništvu Republike Hrvatske obavijesti Agenciju za plaćanja da je njegovo zemljište bez suglasnosti upisano u ARKOD i pri tom dostavi dokumentaciju iz članka 8. stavka 2. ovoga Pravilnika, Agencija za plaćanja će predmetnu parcelu brisati iz ARKOD-a, o čemu će obavijestiti poljoprivrednika koji je poljoprivredno zemljište upisao u ARKOD."]
[14,"POLJOPRIVREDNO PODUZEĆE ORAHOVICA DRUŠTVO S OGRANIČENOM ODGOVORNOŠĆU","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 5.","Predlažemo da se na kraju točke 6. doda:\nO provedenim izmjenama sastavlja se zapisnik o evidenciji uporabe poljoprivrednog zemljišta koji se ne ovjerava potpisom i koji se dostavlja korisniku.\n\nObrazloženje:\nZa Arkod parcele na kojima je kroz određene mjere/intervencije propisana i višegodišnja obaveza koja se odnosi na cjelokupnu površinu Arkod parcele, prilikom zanavljanja DOF-a i ostalih prostornih podataka može doći do promjena u trajanju višegodišnjih obaveza o kojima korisnik nema saznanja. Zbog ovoga je korisnik podložan nenamjernom kršenju višegodišnje obaveze, što rezultira značajnim financijskim sankcijama.\nUkoliko korisnik dobije pravovremenu obavijest da je provedena izmjena pojedinih Arkod parcela, navedeni scenarij se može spriječiti.","Djelomično prihvaćen","U stavku 18. istoga članak dodat će se odredba kako Agencija za plaćanja za sve izmjene ARKOD podataka koje inicira u skladu sa stavkom 5. istog članka sastavlja zapisnik o evidenciji uporabe poljoprivrednog zemljišta ili izvješće o provedenom ažuriranju. \nAgencija za plaćanja priprema dopunu aplikacije AGRONET, koja je zaštićena mrežna aplikacija namijenjena za elektroničku komunikaciju između Agencije za plaćanja i korisnika, u kojoj će se bilježiti sve promjene u ARKOD-u napravljene za ARKOD parcele koje su u posjedu korisnika. Na taj način korisnik će uvijek imati dostupne ažurne informacije."]
[15,"BOŽENA GRBIĆ","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 5.","Čl. 5. st.13)\nVremenski period od dvije godine je prerestriktivan iz razloga što u možda te dvije godine poljoprivrednik nije bio iz različitih razloga na koje ne može utjecati (više sile, vanjskih čimbenika, osobnih razloga, zdravstvenih i sl) u mogućnosti baviti se poljoprivrednom proizvodnjom.\nPrijedlog novog teksta:\nAgencija za plaćanja će ARKOD parcelu koja je duže od četiri godine označena vrstom uporabe »privremeno neodržavana parcela«, računajući od 31. prosinca godine u kojoj je označena vrstom uporabe »privremeno neodržavana parcela«, brisati iz ARKOD-a.","Nije prihvaćen","Upis poljoprivrednih površina u ARKOD sustav obavezan je za sve poljoprivredne površine koje koristi poljoprivrednik koji je upisan u Upisnik poljoprivrednika ili Upisnik obiteljskih poljoprivrednih gospodarstava i koji obavlja poljoprivrednu aktivnost na tim površinama.\nMinimalno obavljanje poljoprivredne aktivnosti je provedba agrotehničkih mjera kojima se sprječava širenje korova i omogućuje da obrada može započeti bez prethodne aktivnosti krčenja zemljišta, košnja, malčiranje i napasivanje, ovisno o vrsti uporabe poljoprivrednog zemljišta. Minimalne poljoprivredne aktivnosti moraju se provoditi redovito, najmanje jednom godišnje.\nU slučaju očitog izostanka poljoprivredne aktivnosti u određenoj proizvodnoj godini, predmetna površina u ARKOD-u označava se vrstom uporabe „privremeno neodržavana parcela“, a u slučaju izostanka poljoprivredne aktivnosti dužeg od dvije godine površina se briše iz ARKOD-a.\nKada se na poljoprivrednim površinama ne obavljaju minimalne poljoprivredne aktivnosti i površine se ne održavaju u stanju pogodnom za obavljanje poljoprivredne djelatnosti, dolazi do zapuštanja poljoprivrednih površina, širenja invazivnih vrsta i razmnožavanja štetnih organizama koji negativno utječu na ostale poljoprivredne površine na kojima se provodi poljoprivredna aktivnost."]
[16,"MARIJANA JURIŠIĆ","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 8.","dopuštanjem daljnjeg korištenja poljoprivrednog zemljišta osobama koje nisu vlasnici niti od vlasnika i suvlasnika imaju ikakvu pravnu osnovu za isto Ministarstvo poljoprivrede podržava nered u zemljišnim knjigama i uzurpaciju privatnog vlasništva. umjesto da se poljoprivrednike potakne da urede zemljišne knjige dopušta im se da uzurpiraju tuđe vlasništvo i još k tome iz džepova svih građana za to budu nagrađeni. takvo zemljište se uglavnom koristi kao pašnjaci, uglavnom zaraslo u drveće i druge drvenaste strukture. dodjeljuje se koeficijent, a njima je svaki koeficijent prihvatljiv, jer ne rade ništa, koriste tuđe i još za to budu bogato nagrađeni. jasno je da u RH postoji cijeli loby koji želi zadržati ovajvu praksu, ali je u najmanju ruku čudno da Ministarstvo to podržava. svatko je u RH kroz ispravljanje zemljišnih knjiga mogao riješiti suvlasničke odnose, ali zašto bi kad ih Ministarstvo potiče da to ne čine.\nLani sam kupila ćesticu veličine 1300m2. suvlasnik ima 200. na čestici je netko neovlašteno u ARKOD bio upisan kad sam ja htjela upisati kupljenih 1300m2, koje sam kupila i jedini sam vlasnik, nisam to mogla učiniti. na kraju sam mogla samo blokirat uzurpatora da više ne prima poticaj, ali ja nisam mogla upiati niti dobiti poticaj za vlastito. PRESTANITE PODRŽAVATI UZURPACIJU, NAKON != GODINA VRIJEME JE!!!","Primljeno na znanje","Odredbama članka 10 ovoga Pravilnika navedeno je ako poljoprivrednik izjavi da koristi ARKOD parcelu koja je u ARKOD-u već upisana kod drugog poljoprivrednika i o tome dostavi dokaz iz članka 8. stavka 2. Pravilnika, ista se u ARKOD-u i u zapisniku evidentira kao ARKOD parcela »u preklapanju«. Također navedeno je kako Agencija za plaćanja poziva poljoprivrednike kojima je evidentirano preklapanje ARKOD parcela na sastanak za rješavanje preklapanja, odnosno usklađivanje ARKOD podataka. Ako se poljoprivrednici ne mogu dogovoriti oko korištenja ARKOD parcele, Agencija za plaćanja će nakon provedene administrativne kontrole pridružiti ARKOD parcele u preklopu onom poljoprivredniku koji svoje pravo vlasništva ili posjeda može potkrijepiti dokumentacijom iz članka 8. stavka 2. Pravilnika. Ako stranke u preklapanju ne riješe preklapanje dogovorno, a pravo korištenja nije moguće utvrditi iz priložene dokumentacije o vlasništvu ili posjedu, Agencija za plaćanja preklapanje rješava prema rješenju nadležnog suda.\nTakođer, u skladu s odredbama pravilnika kojim se dodjeljuje potpora u poljoprivredi za poljoprivredno zemljište na kojem se obavlja poljoprivredna aktivnost postavljeni su uvjeti prihvatljivosti koji se moraju ispuniti da bi se potpora mogla dodijeliti. Stoga zaraslo poljoprivredno zemljište na kojem se ne provode minimalne poljoprivredne aktivnosti nije prihvatljivo za ostvarivanje potpore."]
[17,"DAVID CVETANOVIĆ","Pravilnik o izmjenama i dopunama Pravilnika o evidenciji uporabe poljoprivrednog zemljišta,\nČlanak 8.","Zadatak za matematičare. Ako imam preko 100 arkod čestica a svaka treća arkod čestica ima najmanje 5 katastarskih čestica i svaka k.č. najmanje 10 suvlasnika od kojih je najmanje 5 iz doba parnog stroja, koliko godina mi je potrebno da sakupim potrebnu dokumentaciju, uzimajući u obzir da živi vlasnici/suvlasnici ne žive u Hr i fućka im se da gube vrijeme na ovo?! U računanju dozvoljeno korištenje digitrona!","Primljeno na znanje","Člankom 8. stavkom 13. propisano je da  poljoprivrednik koji ima upisano poljoprivredno zemljište u ARKOD bez dokaza o vlasništvu ili posjedu, a koje nije u vlasništvu Republike Hrvatske, dužan je do 31. 12. 2025. dostaviti dokaze iz stavka 2. ovoga članka ili dokaz da je pokrenuo postupak za rješavanje imovinsko pravnih odnosa ili Izjavu iz Priloga III. ovog Pravilnika, ovjerenu kod javnog bilježnika, ako želi da to zemljište i dalje može ostati upisano u ARKOD, u protivnom će zemljište biti brisano iz ARKOD sustava."]